जड़ी-बूटियों की रानी" पद्म श्री यानुंग जामोह लेगो का छलका दर्द, कहा- नहीं मिल रही सरकारी सहायता, विदेशी दवा कंपनियों को बढ़ावा दे रही सरकारें 
#पासीघाट ( अरुणाचल प्रदेश) । "जड़ी-बूटियों की रानी" के नाम से विख्यात अरुणाचल प्रदेश की यानुंग जामोह लेगो देश में ड्रग कंपनियों के बढ़ते प्रभुत्व से चिंतित हैं और उनका यह मानना है कि इस ड्रग कंपनियों ने भारत को “एटीएम” समझ लिया है । यानुंग जामोह लेगो  को हर्बल जड़ी बूटियों से चिकित्सा करने के क्षेत्र में इस वर्ष राष्ट्रपति द्रोपदी मुर्मू ने पद्मश्री पुरस्कार से सम्मानित किया था ।पिछले 35 सालों से हर्बल जड़ी बूटियों से लोगों का इलाज करने वाली 58 वर्षीय यानुंग जामोह लेगो अरुणाचल प्रदेश के पासीघाट में रहती हैं और राज्य कृषि विभाग में उप निदेशक रह चुकी हैं ।  यानुंग जामोह लेगो जब कृषि विभाग में थीं तब से वह हर्बल प्रथाओं के अध्ययन में लगी हुई हैं और पूरी तरह से है विभिन्न मानव रोगों के हर्वल पौधों से उपचार के लिए समर्पित है । पूरी तरह से पारंपरिक हर्वल बिधियो से अभी तक 10,000 से अधिक रोगियों को चिकित्सा प्रदान कर चुकी यानुंग को हर्बल चिकित्सा की सीख अपनी मां से मिली, जो एक पारंपरिक चिकित्सक थीं । यानुंग  के पासीघाट स्थित सेंटर में असाध्य बीमारियों से ग्रसित मरीजों के अलावा कई रिसर्च करने वाले भी आते हैं।  यानुंग हर्बल पौधों से मलेरिया, पीलिया, गैस्ट्राइटिस, एसिडिटी जैसे रोगों से बचाव के लिए हर्बल तरीके से इलाज करती है । इसके अलावा वह लोगों को अपेंडिसाइटिस बवासीर,अस्थमा, कैंसर, रेबीज, गुर्दे की पथरी, अस्थमा, ब्रोंकाइटिस निमोनिया, खांसी,साइनसाइटिस और टॉन्सिलाइटिस आदि रोगों के भी इलाज करती है और हर मंगलवार और शनिवार को देश भर से आने वाले मरीजों को हर्बल दवाएं देती हैं ।यानुंग देश में बढ़ते विदेशी ड्रग कंपनियों के  प्रभाव से चिंतित हैं जो महंगे दामों में दवाएं भारतीय बाजार में बेच कर मुनाफा कमाती हैं। यानुंग का कहना है कि इन ड्रग कंपनियों ने भारत को एटीएम समझ लिया है। यानुंग को सरकार से इस बात की शिकायत है कि उन्हें आसपासे से हर्बल जड़ी बूटियाँ पाने और रिसर्च के लिए काफी धन राशि खर्च करनी पड़ती है लेकिन केंद्र सरकार की तरफ से उन्हें किसी प्रकार की कोई वित्तीय सहायता नहीं दी जाती है । उन्होंने ड्रग कंपनियों पर उनके इस काम में अड़चने पहुंनचाने का भी आरोप लगाया और कहा कि सरकार इन ड्रग कंपनियों को तो कई सुविधाएं देती हैं लेकिन हर्बल जड़ी बूटी से केंद्र को किसी प्रकार का राजस्व प्राप्त नहीं हो रहा इस लिए उन्हें किसी प्रकार की सहायता नहीं दी जा रही है 
#Rajasthanchowk #Pasighat #PadmaShriYanungJamohLego #ArunachalPradesh
#पासीघाट